
REPUBLIKA HRVATSKA
TRGOVAČKI SUD U PAZINU



ZAPISNIK
o ročištu održanom dana 23. srpnja 2026. godine 
u postupku po prijedlogu za otvaranje stečaja nad dužnikom
SKIV KREATIVA j.d.o.o., OIB: 67463658475, MBS: 130128081, 
Žužići (Višnjan), Bratovići 45,
radi odlučivanja o pretpostavkama za otvaranje stečajnog postupka i
razlozima za otvaranje stečajnog postupka



OD SUDA NAZOČNI:
Tijana Licul, stečajni sudac
Sanja Prodan, zapisničar

Početak u 9,15 sati

Utvrđuje se da na današnje ročište nisu pristupili:
	Predlagatelj, dužnik. 

Za osobe koje nisu pristupile na današnje ročište rješenje kojim je pokrenut prethodni postupak te zakazano ovo ročište smatra se da je uredno dostavljeno. Navedeno rješenje objavljeno je na mrežnoj stranici e-oglasna ploča sudova 8. srpnja 2026. godine, a sa oglasne ploče je skinuto po proteku 8 dana, pa se dostava smatra uredno obavljenom istekom osmog dana od dana objave, sukladno čl. 12. st. 1. Stečajnog zakona.

	Uvidom u spis utvrđeno je da je do dana održavanja ovog ročišta račun dužnika i dalje u blokadi, sve sukladno prijedlogu za otvaranje stečajnog postupka od 30. lipnja 2026. prema kojemu na dan 29. lipanj 2026. dužnik u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 3.888,07 EUR. Na današnji dan blokada iznosi 3.897,28 EUR. 

	Iz radnja koje je poduzeo sud utvrđeno je da je dužnik vlasnik 2 vozila, OPEL COMBO i RENAULT MEGANE, oba 2005. godište, koji prema podacima Njuškala nemaju veće vrijednosti. Primjerice OPEL COMBO 2008. godište prodaje se za 2.700,00 EUR, a RENAULT MEGANE 2006. godište za 400,00 EURA. 

Uvidom u spis utvrđeno je da je 22. srpnja 2026. zaprimljen podnesak zz dužnika kojim  predlaže odgodu ročišta na period od 2 mjeseca jer krajem kolovoza očekuje veću uplatu kojom bi se podmirio cjelokupan dug po osnovi blokade. 



		
SUDAC 

RJEŠAVA

	Današnje ročište se odgađa te se istovremeno zakazuje iduće ročište za DAN 29. rujan 2026. u 09:00 sati.  



Dovršeno u 09:20 sati.


				     Stečajni sudac	                              
										  
	
  				                 Zapisničar

